વડાપ્રધાન નરેન્દ્ર મોદી હાલ બે દિવસના વારાણસી પ્રવાસ પર છે. જ્યાં તેમણે વીડિયો કોન્ફર્ન્સિંગ દ્વારા ત્રીજી મહામાના એક્સપ્રેસને લીલી ઝંડી આપી છે. ટ્રેન નંબર 20903 વડોદરાથી વારાણસી વચ્ચે ચાલનારી સાપ્તાહિક ગાડી છે. જે બુધવારે 7:40 વડોદરાથી નીકળશે અને બીજા દિવસે સવારે 10:30 વારાણસી પહોંચશે. માનવામાં આવે છે કે પીએમ મોદી માટે આ ટ્રેન ખાસ મહત્વ ધરાવે છે. પીએમ મોદીની યોજના મેક ઇન ઇન્ડિયાના મહત્વના પ્રોજેક્ટમાંથી એક છે મહામાના એક્સપ્રેસ. ત્યારે વારાણસીથી પીએમ મોદી અને ગુજરાતમાં વડોદરાથી રેલ પ્રધાન પીયૂષ ગોયલ અને ગુજરાતના ઉપ મુખ્યમંત્રી નીતિનભાઇ પટેલે આ ટ્રેનના કાર્યક્રમમાં વીડિયો કોન્ફર્ન્સિંગ દ્વારા હાજરી આપી હતી.